b'\n_START_ARTICLE_\nInnova Musikk\n_START_PARAGRAPH_\nInnova Musikk var en norsk platebutikk-kjede. Senere eid av av Narvesen-konsernet. _NEWLINE_I forbindelse med en \xc3\xb8konomisk snuoperasjon i Narvesen-konsernet i 1988 ble driften av forretningsomr\xc3\xa5det strukturert i henhold til franchise-prinsippet. Det vil si at Innova stod for innredning, utstyr og leieavtaler, mens de lokale platebutikkene, rundt omkring i landet, ble drevet av selvstendig n\xc3\xa6ringsdrivende som satt med egne varelager._NEWLINE_P\xc3\xa5 1980-tallet, og starten av 1990-tallet, hadde Innova-butikkene billettsalget for flere store konsertarrangementer i Norge._NEWLINE_I 1994 vokste kjeden fra 19 til 32 butikker. I 1996 ble Innova fusjonert med en annen platebutikk-kjede som het Hysj! Hysj!. Etter fusjonen ble dette en av de st\xc3\xb8rste platebutikk-kjedene i Norge, med 46 butikker.'